“Cómo entrenar a tu dragón” i “Padre no hay más que uno 5: Nido repleto” protagonitzen la cartellera del Cine Tívoli
2025-07-24

El Cinema Tívoli de Burjassot comença juliol amb l’estrena de Cómo entrenar a tu dragón i la reposició de Padre no hay más que uno 5: Nido repleto. Les entrades per a gaudir de les dos pel·lícules tenen un preu únic de quatre euros i es poden adquirir en la pàgina web del cinema o en la taquilla, des de mitja hora abans de l’inici de cada projecció.

Cómo entrenar a tu dragón, amb projeccions el diumenge 6 i el dilluns 7 de juliol, a les 18.00 h, conta la història d’Hipo, un viking de l’Illa Mema, diferent dels altres. En un lloc on els vikings i els dracs han mantingut sempre una gran enemistat, Hipo desafia segles de tradició, en ser amic de Desdentao, un drac Fúria Nocturna. El vincle entre ells revela la naturalesa dels dracs posant a prova els coneixements de la societat vikinga. En companyia d’Astrid i Bocón, Hipo planta cara a un món dividit per la por i la incomprensió. L’amistat d’Hipo i Desdentao serà clau per a forjar un nou futur quan sorgeix una amenaça que posarà en perill, tant a vikings com a dracs. Junts, Hipo i Desdentao, recorreran el camí cap a la pau per a buscar el millor futur per als seus pobles i demostrant el verdader significat d’heroi i líder.

D’altra banda, Padre no hay más que uno 5: Nido repleto torna a projectar-se en el Tívoli el diumenge 6 i el dilluns 7 de juliol, a les 20.15 h. Santiago Segura torna, per última vegada, amb esta saga, present tots els estius. En esta última aventura, que donarà per finalitzada la saga, Javier (Santiago Segura), enfront de la Síndrome del Niu buit que pateixen molts pares quan els fills s’independitzen, experimenta la Síndrome del Niu replet, és a dir, ningú marxa de casa. A causa del desorde i les situacions desficaciades, Javier es veu sobrepassat amb este caos familiar al qual li haurà de fer front. Esta comèdia arriba per última vegada als cinemes per a oferir una estona de riures i anècdotes, amb les aventures d’esta inusual família.

La programació del Cinema Tívoli continuarà el mes de juliol amb les projeccions de Superman els dies 11, 12 i 13 de juliol i Los pitufos, el cap de setmana del 18 al 20. A més, per a acabar el mes, Elio arribarà a la pantalla gran de Burjassot els dies 25, 26 i 27, mentres que de la mà de Scarteltt Johansson, Jurassic World: El Renacer, arribarà al cinema local el divendres 25 i el dissabte 26 de juliol.